**OBRAZLOŽENJE II. IZMJENA I DOPUNA PRORAČUNA**

**UPRAVNOG ODJELA ZA ZDRAVSTVO, SOCIJALNU SKRB I HRVATSKE BRANITELJE ZA 2023. GODINU**

Županijska skupština Sisačko-moslavačke županije na 17. sjednici održanoj 1. lipnja 2023. godine donijela je I. Izmjene i dopune Proračuna Sisačko-moslavačke županije za 2023. godinu, Odluku o izmjeni Programa javnih potreba u zdravstvu Sisačko-moslavačke županije za 2023. godinu te Odluku o izmjeni Programa javnih potreba u socijalnoj skrbi Sisačko-moslavačke županije za 2023. godinu („Službeni glasnik Sisačko-moslavačke županije“, broj 7/23).

|  |
| --- |
| **GLAVA 00301 ZDRAVSTVO** |

Izmjenama Proračuna Sisačko-moslavačke županije za 2023. godinu i projekcijama za 2024. i 2025. godinu za provedbu programa iz područja **zdravstva** predlažu se izmjene sljedećih programa:

**OBRAZLOŽENJE:**

|  |
| --- |
| **PROGRAM 1001 PROGRAM JAVNIH POTREBA U ZDRAVSTVU** |

|  |  |  |
| --- | --- | --- |
| **PLAN 2023.** | **IZMJENA** | **NOVI PLAN 2023.** |
| 938.490,29 | 13.896,04 | 952.386,33 |

U sklopu Programa javnih potreba Sisačko-moslavačka županija osigurava sredstva za zdravstvenu zaštitu stanovnika na svom području iznad standarda utvrđenih obveznim zdravstvenim osiguranjem, a sve to u cilju pružanja dostupnosti zdravstvene zaštite, a u skladu sa Zakonom o zdravstvenoj zaštiti („Narodne novine“, broj 100/18, 125/19, 147/20, 119/22, 156/22 i 33/23).

Financijska sredstva planirana za provedbu navedenog programa povećavaju se za 13.896,04 eura.

* *Program ranog otkrivanja raka dojke* - aktivnost je planirana za 2023. godinu u iznosu od 9.291,00 eura. Izmjenama i dopunama Proračuna navedena aktivnost umanjuje se za 4.500,00 eura i iznosi 4.791,00 eura.
* *Dostavljanje humanih uzoraka za mikrobiološku laboratorijsku dijagnostiku -* aktivnost je planirana u 2023. godini u iznosu od 8.627,00 eura. Prenamjenom sredstava navedena aktivnost povećava se za 4.500,00 eura te iznosi 13.127,00 eura.
* *Redovna djelatnost-Potres* - aktivnost je planirana u iznosu od 371.624,00 eura. Izmjenama i dopunama Proračuna aktivnost je uvećana za 13.896,04 eura te iznosi 385.520,04 eura.

**OBRAZLOŽENJE:**

|  |
| --- |
| **PROGRAM 1003 ZDRAVSTVENE USTANOVE** |

|  |  |  |
| --- | --- | --- |
| **PLAN 2023.** | **IZMJENA** | **NOVI PLAN 2023.** |
| 85.271.402,36 | 8.966.589,99 | 94.237.992,35 |

Sastavni dio proračuna Upravnog odjela su i proračuni zdravstvenih ustanova u vlasništvu Sisačko-moslavačke županije: Opće bolnice „Dr. Ivo Pedišić“ Sisak, Neuropsihijatrijske bolnice „Dr. Ivan Barbot“ Popovača, Zavoda za javno zdravstvo Sisačko-moslavačke županije, Zavoda za hitnu medicinu Sisačko-moslavačke županije, Lječilišta Topusko, Doma zdravlja Sisačko-moslavačke županije. Program 1003 Zdravstvene ustanove izmjenama i dopunama Proračuna realizirat će se u ukupnom iznosu od 94.237.992,35 eura iz prihoda koje ostvaruju ustanove (prihodi nadležnog proračuna, prihodi od HZZO-a, Prihodi od prodaje nefinancijske imovine, vlastiti prihodi, prihodi za posebne namjene, pomoći EU, pomoći iz državnog proračuna, pomoći Ministarstva zdravstva, donacije i sl.)

Sredstva planirana za provedbu ostalih programa se ne mijenjaju.

**REKAPITULACIJA - ZDRAVSTVO**

|  |  |  |  |  |
| --- | --- | --- | --- | --- |
| **PROGRAM** | **NAZIV PROGRAMA** | **PLAN 2023.** | **IZMJENE** | **NOVI PLAN 2023.** |
| 1001 | Program javnih potreba u zdravstvu (SMŽ i GiO) | 938.490,29 | 13.896,04 | 952.386,33 |
| 1002 | Minimalni financijski standard - zdravstvo | 2.653.120,00 | 0,00 | 2.653.120,00 |
| 1003 | Zdravstvene ustanove | 85.271.402,36 | 8.966.589,99 | 94.237.992,35 |
| 1010 | Program unapređenja primarne zaštite | 31.006,00 | 0,00 | 31.006,00 |
|  | **U K U P N O:** | **88.894.018,65** | **8.980.486,03** | **97.874.504,68** |

|  |
| --- |
| **GLAVA 00302 SOCIJALNA SKRB** |

Izmjenama Proračuna Sisačko-moslavačke županije za 2023. godinu i projekcijama za 2024. i 2025. godinu za provedbu programa iz područja **socijalne skrbi** predlažu se izmjene sljedećih programa:

**OBRAZLOŽENJE:**

|  |
| --- |
| **PROGRAM 1004 PROGRAM JAVNIH POTREBA U SOCIJALNOJ SKRBI** |

|  |  |  |
| --- | --- | --- |
| **PLAN 2023.** | **IZMJENA** | **NOVI PLAN 2023.** |
| 2.579.435,34 | 31.193,47 | 2.610.628,81 |

Financijska sredstva planirana za provedbu navedenog programa povećavaju se za 31.193,47 eura za sljedeće:

* *Izdatci za domove socijalne skrbi* - sredstva su povećana za 30.000,00 eura za rashode za zaposlene za potrebe Doma za starije osobe Petrinja.
* *Program obilježavanja 32. obljetnice ustrojavanja prve dragovoljačke postrojbe* - aktivnost je umanjena za 900,00 eura sukladno realizaciji navedenog programa te iznosi 3.100,00 eura. Sisačko-moslavačka županija u suradnji s Udrugom ratnih veterana “57. SAMB Marijan Celjak" organizirala je obilježavanje 32. obljetnice ustrojavanja prve dragovoljačke postrojbe u RH. Trošak se odnosi na provedbu programa koji je održan 10. lipnja 2023. godine.
* *Sportski susreti hrvatskih branitelja Topusko* - aktivnost je planirana u iznosu od 5.190,00 eura. Sisačko-moslavačka županija je 1. srpnja 2023. u Lječilištu Topusko, u suradnji sa županijskom Koordinacijom udruga proisteklih iz Domovinskog rata, organizirala Sportske igre hrvatskih branitelja, koje su održane u povodu obilježavanja Dana Sisačko-moslavačke županije, a s ciljem zajedničkog okupljanja hrvatskih branitelja s područja Sisačko-moslavačke županije na jednom mjestu te međusobnim druženjem i sportskim aktivnostima.
* *“Županijski kutak zdravlja”* - projekt je planiran u iznosu od 25.786,81 euro, a provodi ga Sisačko-moslavačka županija u partnerstvu s Domom zdravlja Sisačko-moslavačke županije i Domom za starije osobe Sisak. Projekt se provodi u tri faze, prve projektne aktivnosti provodile su se na području Donje Posavine i to u mjestima: Preloščica, Gušće, Veliko Svinjičko, Kratečko i Lonja. Druga faza započela se provoditi na području općine Martinska Ves, dok će se treća faza provoditi na ruralnom području grada Novske. Mobilni tim projekta čini prvostupnik fizioterapeut i patronažna sestra.

|  |
| --- |
| **PROGRAM 1006 PROGRAM IZNAD ZAKONSKOG STANDARDA DZSIN** |

|  |  |  |
| --- | --- | --- |
| **PLAN 2023.** | **IZMJENA** | **NOVI PLAN 2023.** |
| 0,00 | 154.662,00 | 154.662,00 |

Sredstva za provedbu navedenog programa namijenjena su za pružanje usluga drugim ustanovama socijalne skrbi, odnosno za pripremu hrane vanjskim korisnicima. Dom za starije osobe Petrinja pruža usluge pripreme i dostave ručka za 20 korisnika Doma „Biskup Lang“ u Maloj Gorici.

Za provedbu ovog programa, Dom za starije osobe Petrinja planira iznos od 154.662,00 eura.

|  |
| --- |
| **PROGRAM 1007 REDOVNA DJELATNOST USTANOVA SOCIJALNE SKRBI** |

|  |  |  |
| --- | --- | --- |
| **PLAN 2023.** | **IZMJENA** | **NOVI PLAN 2023.** |
| 5.804.364,32 | 392.322,27 | 6.196.686,59 |

Sredstva za provedbu navedenog programa povećava se za 392.322,27 eura u odnosu na planirana sredstva. Program Redovna djelatnost ustanova socijalne skrbi financira se iz prihoda koje ostvaruju ustanove (prihodi od HZZO-a, prihodi od prodaje nefinancijske imovine, vlastiti prihodi, prihodi za posebne namjene, pomoći državnog proračuna, pomoći EU, pomoći, donacije i sl.).

**REKAPITULACIJA - SOCIJALNA SKRB**

|  |  |  |  |  |
| --- | --- | --- | --- | --- |
| **PROGRAM** | **NAZIV PROGRAMA** | **PLAN 2023.** | **IZMJENE** | **NOVI PLAN 2023.** |
| 1004 | Program javnih potreba u socijalnoj skrbi | 2.579.435,34 | 31.193,47 | 2.610.628,81 |
| 1005 | Minimalni financijski standard-(DZSNO) | 1.212.511,00 | 0,00 | 1.212.511,00 |
| 1006 | Program iznad zakonskog standarda DZSIN | 0,00 | 154.662,00 | 154.662,00 |
| 1007 | Redovna djelatnost ustanova socijalne skrbi | 5.804.364,32 | 392.322,27 | 6.196.686,59 |
|  | **U K U P N O:** | **9.596.310,66** | **578.177,74** | **10.174.488,40** |

|  |  |  |  |
| --- | --- | --- | --- |
| **SVEUKUPNO (ZDRAVSTVO I SOCIJALNA SKRB)** | **98.490.329,31** | **9.558.663,77** | **108.048.993,08** |